Da-heul mellad 2 Feur-emglev Frankfurt, dan 10 a viz Mae 1871, sinet etre Alamagn ha Bro-Chall, e challe an dud ganet er chumunioù staget ouzh Alamagn mirout o broadelezh chall ma kuitaent Elzas pe Loren a-raok ar 1añ a viz Here 1872. 49 000 a dud a guitaas an departamantoù Bas-Rhin, Haut-Rhin ha Moselle hag a zibabas ar vroadelezh chall, diwar ar 1 597 000 a dud a oa o chom eno. Bro-Chall a ginnigas ur yalchad-studi evit sachañ tud e-touez an tiegezhioù ezhommekañ.